Gedagte vir die dag: Vreugdevolle weersiensFoto: pixabay.com In die huis van my Vader is daar baie kamers. As dit nie só was nie, sou Ek dit aan julle gesê het. Ek gaan soontoe om vir julle plek gereed te maak. En as Ek gegaan en vir julle plek ingerig het, kom Ek terug en sal julle na My toe neem sodat julle ook kan wees waar Ek is. (Johannes 14:2-3) Om vir iemand totsiens te sê, kan baie moeilik wees – of dit nou is wanneer jy jou kinders groet wanneer hulle op pad is skool toe of wanneer jy ’n ouer begrawe. As gevolg van die sondeval sal afskeid neem altyd deel wees van ons lewe. Maar jy hoef nooit afskeid te neem van God nie. Ongeag waar jy gaan, is God altyd by jou. Die Here lei en troos jou en jou geliefdes waar julle julle ook al bevind. Hoe vertroostend om te weet dat wanneer jy in die hemel aankom al die afskeide verby sal wees en daar net vreugdevolle weersiens sal wees! Het jy al gedink aan die vreugde van nooit weer in die hemel totsiens hoef te sê nie?